Suchinthana/ta-wikipedia huggingface dataset:
மத்திய மருந்து ஆராய்ச்சி நிறுவனம்

மத்திய மருந்து ஆராய்ச்சி நிறுவனம் (Central Drug Research Institute) இந்தியாவின் இலக்னோவில் உள்ள பலபிரிவுகளில் ஆராய்ச்சி மேற்கொள்ளும் ஆய்வகமாகும். இங்கு உயிரியல் மருத்துவ அறிவியலின் பல்வேறு துறைகளைச் சேர்ந்த ஆராய்ச்சியாளர்கள் பணிபுரிகின்றனர். பேராசிரியர் தபஸ் குமார் குண்டு, மூலக்கூறு உயிரியலாளர், கல்வியாளர் மற்றும் அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் பரிசைப் பெற்றவர், மத்திய மருந்து ஆராய்ச்சி நிறுவனத்தின் தற்போதைய இயக்குநராக உள்ளார்.

வரலாறு 
மத்திய மருந்து ஆராய்ச்சி நிறுவனம் இந்தியாவில் சுதந்திரத்திற்குப் பிறகு நிறுவப்பட்ட முதல் ஆய்வகங்களில் ஒன்றாகும். இந்திய அறிவியல் மற்றும் தொழிலக ஆய்வு மன்றத்தின் கீழ் செயல்படும் முப்பத்தொன்பது ஆய்வகங்களில் இதுவும் ஒன்றாகும். இந்த ஆராய்ச்சி நிறுவனம் 1951 பிப்ரவரி 17 அன்று அன்றைய இந்தியப் பிரதமர் ஜவகர்லால் நேரு அவர்களால் முறையாகத் திறந்து வைக்கப்பட்டது.

பிரிவுகள் 
நிர்வாக மற்றும் அறிவியல் நோக்கங்களுக்காக இந்நிறுவனத்தில் 17 ஆராய்ச்சி மற்றும் மேம்பாட்டுப் பிரிவுகளும், தொழில்நுட்ப மற்றும் அறிவியல் ஆதரவை வழங்கும் பல பிரிவுகளும் செயல்படுகின்றன. பின்வரும் பிரிவுகள் ஆராய்ச்சி மற்றும் மேம்பாட்டில் ஈடுபட்டுள்ளன:

 உயிர்வேதியியல்
 தாவரவியல்
 மருத்துவ மற்றும் பரிசோதனை மருத்துவம்
 புற்றுநோய் உயிரியல்
 உட்சுரப்பியல்
 நொதித்தல் தொழில்நுட்பம்
 மருத்துவ மற்றும் செயல்முறை வேதியியல்
 நுண்ணுயிரியல்
 நரம்பியல் மற்றும் வயதான உயிரியல்
 ஒட்டுண்ணியியல்
 மருந்தியல் பிரிவு
 பார்மகோகினெடிக்ஸ் மற்றும் வளர்சிதை மாற்றம்
 மருந்தியல்
 நச்சுயியல்
 ஆய்வக விலங்குகள்

கூடுதலாக, ஆராய்ச்சி நிறுவனத்திற்கு வெளியே அமைந்துள்ள இரண்டு தரவு மையங்கள் மற்றும் ஒரு கள ஆய்வு நிலையமும் இந்நிறுவனத்துடன் இணைந்து செயல்படுகின்றன.

சாதனைகள் 

 செண்ட்குரோமன்/ஓர்மெலொக்சிபென்

மேற்கோள்கள்

வெளி இண் ஐப்புகள்

இந்திய மருந்துத் துறை
அறிவியல் மற்றும் தொழிலக ஆய்வு மன்றம் (இந்தியா)
மாடித் தோட்டம்

தோட்டக்கலையில், மாடித் தோட்டம் (Terrace garden) என்பது ஒரு கட்டடத்தின் மேலே உள்ள தட்டையான மொட்டை மாடியில் அமைக்கப்படும் தோட்டம் ஆகும்.

வரலாறு 

 பாரசீகம்

சம தளமானது பொதுவாக மன ஆறுதல், ஓய்வு போன்றவற்றிற்கு அவசியமானதாகக் கருதப்படுவதால், மொட்டை மாடியானது ஒரு உயரமான காட்சித் தளமாக பண்டைய  பாரசீக தோட்டக்கலை பாரம்பரியத்தில் துவக்கத்தில் தோன்றியது. ஒரு உயர்ந்த பார்வை தளமாக பண்டைய பாரசீக தோட்டக்கலை பாரம்பரியத்தில் ஆரம்பத்தில் தோன்றியது.  மொட்டை மாடியில் இருந்து படிப்படியாக கீழிறங்கி வருவது போன்ற தோட்டத்தை மொட்டை மாடியில் அமைக்கும் பழமையான தோட்டக்கலை நடைமுறை இருந்து வந்தது. பாபிலோனின் தொங்கு தோட்டம் ஜிகுராட்டில் உள்ளதைப் போன்ற படிகள் கொண்ட ஒரு செயற்கை மலையில் அமைக்கப்பட்டிருக்க வேண்டும்.

 பண்டைய உரோம்

சின்ன ஆசியாவின் மலைப்பாங்கான பகுதிகளில் இருந்து பாரசீக தோட்டக்கலையின் அனுபவத்தை லுகுல்லஸ் உரோமுக்கு  மீண்டும் கொண்டு வந்தார். அவை இயற்கையான சாய்வு படிக்கட்டுகளால் இணைக்கப்பட்ட மொட்டை மாடிகளில் வரிசையாக வடிவமைக்கப்பட்டது.

காப்ரியில் பேரரசுக்கு உரிய மாளிகைகள் பல்வேறு மாடித் தோட்டங்களை ஏற்படுத்த ஏதுவாக கட்டப்பட்டன. எர்குலேனியத்தில் உள்ள பாப்பிரியின் கடலோர மாளிகையில், ஜூலியஸ் சீசரின் மாமனாரின் மாளிகைத் தோட்டங்கள் தொடர்ச்சியாக மொட்டை மாடிகளில் இருந்து கீழிறங்கிவந்து, நேபிள்ஸ் விரிகுடாவின் இனிமையான மற்றும் மாறுபட்ட காட்சியை அளித்தது. அவற்றில் சில மட்டுமே அகழ்ந்து எடுக்கப்பட்டுள்ளன.  மொட்டை மாடிக்கு கீழே உள்ள கிரிப்டோபோர்டிகசில் உள்ள அறைகள் பூ பூத்த,  பழங்கள் கொண்டதான மரங்கள் கொண்டதாக வரையப்பட்டுள்ளன.

 இத்தாலிய மறுமலர்ச்சி காலம்

இத்தாலிய மறுமலர்ச்சிக் காலத்தின் போது, வன இயற்கை மீது மனிதனின் கட்டுப்பாட்டை காட்டும் விதமாக  மொட்டை மாடியில் படிக்கட்டுகள் மற்றும் நீர் அம்சங்கள் இணைந்ததாக மாடித்தோட்டம் வடிவமைக்கப்பட்டது.

சமகாலத்தில் 
தற்கால மாடித் தோட்டங்கள் பெரும்பாலும் நகர்ப்புறங்களில் அமைக்கப்படுகின்றன. அவை தரை மட்டத்தைத் தவிர அடுக்குமாடி குடியிருப்பு அல்லது தனிவீட்டின் மொட்டை மாடியின் ஒரு கூறாக அமைக்கப்படுகிறது. இவை பெரும்பாலும் கூரைத் தோட்டங்களுடன் ஒத்து விவாதிக்கப்படுகின்றன. இருப்பினும் இவை ஒருபோதும் உண்மையில் கூரைத் தோட்டங்கள் அல்ல. மாறாக பால்கனிகள் மற்றும் மொட்டைமாடி தளங்களில் சிறியதாக அமைக்கப்படுகின்றன. இந்த தோட்டங்கள்ளானது தொட்டிகளில் வளர்க்கப்படும் தாவரங்களால் ஆனவை. தொட்டிகளில் காய்கறிகள், கீரைகள், மலர்கள் போன்றவை விளைவிக்கப்படுகின்றன. இவற்றிற்கு தானியங்கி முறையில் சொட்டு நீர் பாசனம், நுண்நீர்  பாசன முறைகள் மூலம் இந்த மாடிகள் பசுமையான தோட்டங்களாக மாற்றறப்படுகின்றன.

மேற்கோள்கள்

குறிப்புகள் 

கட்டிடக்கலைக் கூறுகள்
வேளாண்மை
ஐக்கிய உருசியா கட்சி

ஐக்கிய உருசியா கட்சி (United Russia) ()  உருசியாவின் பெரிய அரசியல் கட்சியாகும். 1 டிசம்பர் 2001-ஆம் ஆண்டில்  ஐக்கிய கட்சி மற்றும் அனைத்து உருசிய தந்தையர் நாடு கட்சிகள் இணைக்கப்பட்டு, ஐக்கிய உருசியக் கட்சி நிறுவப்பட்டது. இக்கட்சியே 2007-ஆம் ஆண்டு முதல்  ருசியாவை ஆண்டு கொண்டிருக்கிறது. தற்போதைய உருசிய நாடாளுமன்றத்தின் கீழவையின் (மக்களவை) 450 இடங்களில், இக்கட்சி 325 இடங்களை (72.44%) வென்று விளாதிமிர் பூட்டின் தலைமையில் ஆட்சியை தக்கவைத்துள்ளது.

தற்போது இக்கட்சியின் தலைவராக திமீத்ரி மெத்வேதெவ்வும், பொதுச்செயலராக ஆண்ட்ரே துர்ச்சக்கும், கட்சியின் நாடாளுமன்றக் குழுத் தலைவராக செர்ஜி நெவெரோவ் உள்ளனர்.

கட்சியின் தலைவர்கள்

தேர்தல் முடிவுகள்

உருசிய அதிபர் தேர்தல்

உருசிய நாடாளுமன்றத் தேர்தல்

தற்போதைய நிலை

உருசிய நாடாளுமன்றத்தில் ஐக்கிய உருசியக் கட்சியின் நிலை
 உருசியா  நாடாளுமன்றத்தின் கீழவை 450 இடங்கள் கொண்டுள்ளது. அதில் ஆட்சி அமைக்க தேவையான பெரும்பான்மையான இடங்களை ஐக்கிய உருசியக் கட்சி பெற்றுள்ளது. It heads all five ருசியா நாடாளுமன்றத்தின் கீழவைத் தலைத்தலைவராக ஐக்கிய உருசியக் கட்சியின்  உருசியக் கட்சியின் வியாசஸ்லாவ் வோலோடின் தேர்வு செய்யப்பட்டுள்ளார். மேலும் நாடாளுமன்றக் குழுக்களில் ஐக்கிய உருசியக் கட்சியின் நாடாளுமன்ற உறுப்பினர்கள் பெரும்பான்மையாக உள்ளனர்.
 நாடாளுமன்றத்தின் மேலவை எனப்படும் உருசியக் கூட்டமைப்புக் குழுவின் ஐக்கிய உருசியக் கட்சி பெரும்பான்மை இடகளை பெற்றுள்ளது.

கட்சி  உறுப்பினர்கள் 
2013-ஆம் ஆண்டில் ஐக்கிய உருசியக் கட்சியில் 2 மில்லியன் பேர் உறுப்பின்ர்கள் உள்ளதாக கூறுகின்றனர். 30% உருசிய மகக்ள் ஐக்கிய உருசியக் கட்சிக்கு விசுவாசமாக இருப்பதாகவும் கூறுகின்றனர்.

கட்சி அமைப்பு 

ஏப்ரல் 2008-ஆம் ஆண்டு முதல் ஐக்கிய உருசியக் கட்சி, உயர்மட்டக் குழுவின் தலைவரின் கீழ் செயல்படுகிறது. இக்கட்சியின் பொதுக் குழு 152 உறுப்பினர்களைக் கொண்டது. பொதுச் செயலாளர் தலைமையில் 23 பேர் கொண்ட  செயற்குழு  செயல்படுகிறது.

20 செப்டம்டம்பர் 2005 அன்று உருசியாவில் இக்கட்சியின் 2,600 கிளைகளும் மற்றும் 29,856 உள்ளூர் அலுவலகங்களும் இருந்தது.

மேற்கோள்கள்

மேலும் படிக்க

வெளி  இணைப்புகள்

 Official website of United Russia 
 Official website of the Duma fraction  
 Youth wing of the party 

உருசியா
உருசியாவின் அரசியல்

உருசியாவின் வரலாறு
ஒன்இந்தியா

ஒன்இந்தியா.காம் (Oneindia.com) என்பது ஓர் இந்திய செய்தி இணையதளம் ஆகும்.  இது கிரேனியம் இன்ஃபர்மேஷன் டெக்னாலஜிஸ் பிரைவேட் லிமிடெட் நிறுவனத்திற்கு சொந்தமானதாகும். இது 2006 சனவரியில் பி.ஜி. மகேஷ் என்பவரால் நிறுவப்பட்டது.  இந்த இணையதளம் செய்திகள், விளையாட்டு, பயணம், பொழுதுபோக்கு, வணிகம், வாழ்க்கை முறை, காணொலிகள், விளம்பரங்கள் போன்ற உள்ளடக்கங்களுடன் ஏழு இந்திய மொழிகளிலும், ஆங்கிலத்திலும் வெளியாகிறது. 2021 சூனில், இந்தியாவில் இதன் அலெக்சா தரவரிசை 134 ஆகும்.

வெளியாகும் மொழிகள் 
இது கன்னடம், இந்தி, தமிழ், தெலுங்கு, வங்காள மொழி, குஜராத்தி, மலையாளம் ஆகிய இந்திய மொழிகளில் வெளியாகிறது.

குறிப்புகள்

வெளி இணைப்புகள் 

 

இந்திய பொழுதுபோக்கு வலைத்தளங்கள்
ரோட்ஸ்

ரோட்ஸ் (Rhodes, ) என்பது கிரேக்கத்தின் டோடெகனீஸ் தீவுகளில் மிகப்பெரியது மற்றும் தீவுக் குழுவின் வரலாற்று தலைநகராகவும் இருந்தது ஆகும். நிர்வாக ரீதியாக இந்தத் தீவு ரோட்ஸ் பிராந்திய அலகுக்குள் ஒரு தனி நகராட்சியைக் கொண்டுள்ளது. இது தெற்கு ஏஜியன் நிர்வாக பிராந்தியத்தின் ஒரு பகுதியாகும். தீவின் முக்கிய நகரம் மற்றும் நகராட்சியாக தீவின் பெயராலேயே அமைந்த ரோட்ஸ் நகரம் உள்ளது. ரோட்ஸ் நகரில் 2011 இல் 50,636 மக்கள் இருந்தனர். இது ஏதென்சின் தென்கிழக்கே கிரீட்டின் வடகிழக்கில் அமைந்துள்ளது. 1310 முதல் 1522 வரை தீவை ஆண்ட ஜெருசலேமின் செயிண்ட் ஜானின் மாவீரர்களின் பெயரால்   மாவீரர் தீவு மற்றும் முத்துத் தீவு என்றும் ரோட்ஸ் தீவின் காவல் தெய்வமான சூரியக் கடவுள் ஹீலியோசின் காரணமாக சூரியனின் தீவு  போன்ற பல புனைப்பெயர்கள் இத்தீவுக்கு உள்ளன.

வரலாற்று ரீதியாக, ரோட்ஸ் தீவு பண்டைய உலக ஏழு அதிசயங்களில் ஒன்றான ரோடோசின் கோலோசுக்கு உலகளவில் மிகவும் பிரபலமானது. ரோட்ஸ் நகரின் இடைக்கால பழைய நகரம் உலக பாரம்பரிய தளமாக அறிவிக்கப்பட்டுள்ளது. இன்று, இது ஐரோப்பாவில் மிகவும் பிரபலமான சுற்றுலா தலங்களில் ஒன்றாகும்.

நிலவியல் 

ரோட்ஸ் தீவு 79.7 கிமீ (49.5 மைல்) நீளமும், 38 கிமீ (24 மைல்) அகலமும் கொண்ட ஒரு ஈட்டி முனை போன்ற வடிவத்தில் அமைந்துள்ளது. தீவின் மொத்த பரப்பளவு தோராயமாக 1,400 சதுர கிலோமீட்டர் (541 சதுர மைல்) ஆகும். மேலும் தோராயமாக 220 கிமீ (137 மைல்) கடற்கரையைக் கொண்டுள்ளது. தீவின் முக்கிய அடித்தளமாக சுண்ணாம்புக்கல் உள்ளது. தீவின் வடக்கு முனையில் ரோட்ஸ் நகரம் மற்றும் பண்டைய மற்றும் நவீன வணிக துறைமுகங்களின் தளமும் அமைந்துள்ளது. தீவின் முக்கிய வானூர்தி நிலையம் (டயகோரஸ் சர்வதேச விமான நிலையம், IATA குறியீடு: RHO) பாரதிசியில் நகரின் தென்மேற்கில் 14 கிமீ (9 மைல்) தொலைவில் அமைந்துள்ளது. சாலை வசதியின் வலையமைப்பு நகரத்திலிருந்து கிழக்கு மற்றும் மேற்கு கடற்கரைகள் வரை பரவியுள்ளது.

தீவில் ரோட்ஸ் நகருக்கு வெளியே, ஒயிட் வாஷ் ஹவுஸ்  மற்றும் மருத்து நீருற்று ரிசார்ட்கள் கொண்ட சிறிய கிராமங்களான ஃபாலிராகி, லிண்டோஸ், க்ரெமாஸ்டி, ஹராக்கி, பெஃப்கோஸ், ஆர்க்காங்கெலோஸ், அஃபான்டோ, இக்ஸியா, கோஸ்கினோ, எம்போனா ( அட்டாவிரோஸ்,  பாராடியோஸ் ), ட்ரியாண்டா (Ialysos) போன்றவை உள்ளன.

ரோட்ஸ் தீவானது கிரேக்க நிலப்பரப்பில் இருந்து கிழக்கு-தென்கிழக்கே 363 கிமீ (226 மைல்) தொலைவிலும், துருக்கியின் தெற்குக் கரையிலிருந்து 18 கிமீ (11 மைல்) தொலைவிலும் அமைந்துள்ளது. 1,216 மீட்டர் (3,990 அடி) உயரம் கொண்ட  அட்டாவிரோஸ் மலை, தீவின் உயரமான இடமாகும்.

குறிப்புகள் 

பண்டைய கிரேக்க நகர அரசுகள்
Coordinates on Wikidata
கிரேக்கத் தீவுகள்
தரங்கத்தி சரணாலயம்

தரங்கத்தி சரணாலயம் (Daranghati Sanctuary) என்பது இந்தியாவின் இமாச்சலப் பிரதேசத்தில் உள்ள ராம்பூர் புசாகர், சிம்லாவில் அமைந்துள்ளது. இது தொந்தரவுச் செய்யப்படாத வனப்பகுதிகளைக் கொண்டுள்ளது. மோனல், ட்ரகோபன், கோக்லாஸ் மற்றும் கலிஜ் ஆகிய பறவைகள் இங்குக் காணப்படுகின்றன. இங்குக் காணப்படும் சில பொதுவான விலங்குகள் கத்தூரி மான், கோரல் மற்றும் தார். டோப்டா மற்றும் சரஹான் ஆகிய இடங்களில்  நியமிக்கப்பட்டுள்ள வன ஊழியர்கள் ஆலோசனை மற்றும் வழிகாட்டுதலை வழங்குகின்றனர்.

நிர்வாக அனுமதி 
இந்தியாவில் உள்ள வனவிலங்கு சட்டங்களின்படி, சரணாலயத்திற்குள் நுழைவதற்கு/ தங்குவதற்கு, மாநிலத்தின் தலைமை வனவிலங்கு காப்பாளர் அல்லது சம்பந்தப்பட்ட மாவட்ட வன அதிகாரியின் அனுமதி தேவை. தரங்கத்தி சரணாலயம் சரஹானில் அமர்ந்திருக்கும் மாவட்ட வன அதிகாரியினால்  வனவிலங்குகள் நிர்வகிக்கப்படுகிறது.

அணுகல் 
தேசிய நெடுஞ்சாலை 5-ல் சண்டிகரிலிருந்து சரணாலயத்தை நோக்கி ஒருவர் பயணிக்கும்போது, பாதையில் பல முக்கிய இடங்கள் வருகின்றன. இவற்றில் சண்டிகர்- சிம்லா (115 கிமீ); சிம்லா - நர்கண்டா (65 கிமீ); நர்கண்டா - ராம்பூர் (60 கிமீ); ராம்பூர் - மஷ்னூ (30 கிமீ, மாநில நெடுஞ்சாலை); மஷ்னூ - தரன் கிராமம் (10 கிமீ, இணைப்புச் சாலை) அமைந்துள்ளன.

பார்வை காலம் 
இச்சரணாலயம் குளிர்காலத்தில் பனி விழுவதால், சரணாலயத்திற்கு வருகை தருவதற்குச் சிறந்த காலம் ஏப்ரல் முதல் சூன் வரை ஆகும்.

மேற்கோள்கள்

வெளி இணைப்புகள் 
 himachaltourism.nic.in
 hptdc.gov.in

இமாச்சலப் பிரதேச சுற்றுலாத் தலங்கள்
இமாச்சலப் பிரதேச வனவிலங்கு காப்பகங்கள்
சைல் சரணாலயம்

சைல் சரணாலயம் (Chail Sanctuary) என்பது இந்தியாவில் உள்ள இமாச்சலப் பிரதேசத்தில் உள்ள ஒரு சரணாலயம் ஆகும். சைல் சரணாலயம், கடமான், இந்திய மான் வகைகளுள் ஒன்றான கோரல் மற்றும் சீர் பெசன்ட் பறவையின் மலை வாழிடமாக அமைந்துள்ளது. இங்குக் கேளையாடு மற்றும் கலிஜின் ஆகியவை அந்தி மற்றும் விடியற்காலையில் காணப்படுகின்றன. இவற்றைப் பார்வையிடச் சிறந்த காலம் மார்ச் முதல் அக்டோபர் வரை ஆகும்.

வரலாறு 
சைல் சரணாலயம் 110 சதுர கி. மீ. வனப்பரப்பினை உள்ளடக்கியது. 1976ஆம் ஆண்டில், சைல் வனவிலங்கு சரணாலயம் கண்டறியப்பட்டு, அரசாங்கத்தின் பரிசீலனையில் பாதுகாக்கப்பட்ட பகுதியாக அறிவிக்கப்பட்டது. சீர் பெசண்ட் இனப்பெருக்கம் மற்றும் மறுவாழ்வு திட்டம் 1988-ல் தொடங்கப்பட்டது. கருவாலி மரம், பைன் மற்றும் புல்வெளிகளுடன் கூடிய அடர்ந்த வனமாக இது உள்ளது.

விலங்குகள் 
இச்சரணாலயத்தில் முக்கியமான பாலூட்டிகள் இனங்கள் பல உள்ளன. இவற்றில் செம்முகக் குரங்கு, சிறுத்தைகள், இந்தியக் கேளையாடு மற்றும் முள்ளம்பன்றி ஆகியவை அடங்கும். இமாலய கருப்பு கரடி, காட்டுப்பன்றி, சாம்பல் குரங்கு, கடமான் மற்றும் இந்தியக் குழிமுயல் ஆகியவை இப்பகுதியில் காணப்படும் பிற இனங்களாகும். ஐரோப்பிய சிவப்பு மான் அரை நூற்றாண்டுக்கு முன்பு பட்டியாலாவின் முன்னாள் மகாராஜாவால் அறிமுகப்படுத்தப்பட்டன. ஆனால் இவை எதுவும் 1988-ல் கணக்கெடுப்பின் போது காணப்படவில்லை. சீர் பெசன்ட் இனப்பெருக்கம் மற்றும் மறுவாழ்வு மையம், சீர் பெசன்ட் எண்ணிக்கையை அதிகரிக்க உதவியது.

இமாச்சலப் பிரதேசத்தைச் சேர்ந்த மக்களின் கருத்துப்படி, சைல் வனவிலங்கு சரணாலயம் சைலின் முக்கிய ஈர்ப்பாக கருதப்படுகிறது. அடர்ந்த மூடப்பட்ட ஓக் காடுகள், தேவதாரு மரம், இமாச்சல பிரதேசத்தில் உள்ள சோலாங் பள்ளத்தாக்கு, 10,000 ஹெக்டேர் நிலப்பரப்பில் உள்ளது. இது செம்முகக் குரங்கு, சிறுத்தை, இந்திய முண்ட்ஜாக், கோரல், முள்ளம்பன்றி, காட்டுப்பன்றி, சாம்பல் குரங்கு மற்றும் இமயமலை கருங்கரடி ஆகியவற்றைக் கொண்டுள்ளது. அழிந்து வரும் சில ஊர்வன மற்றும் பறவை இனங்களையும் இச்சரணாலயம் அழிவிலிருந்து காத்து வருகின்றது.

அணுகல் 
சைல் வனவிலங்கு சரணாலயத்திற்கு கால்கா - சிம்லா சாலை வழியாகவும், அம்பாலா - கால்கா தொடருந்து பாதையில் கால்கா வரை தொடருந்தில் பயணித்தும் அடையலாம். சைல் வனவிலங்கு சரணாலயம் சிம்லா மற்றும் சண்டிகரின் முக்கிய வழித்தடங்களுடன் இணைக்கப்பட்டுள்ளது.

மேற்கோள்கள்

வெளி இணைப்புகள் 

 இமாச்சலப் பிரதேச சுற்றுலாக் கழகம்
 இமாச்சலப் பிரதேச சுற்றுலா வளர்ச்சிக் கழகம்

இமாச்சலப் பிரதேச சுற்றுலாத் தலங்கள்
இமாச்சலப் பிரதேச வனவிலங்கு காப்பகங்கள்
மணாலி வனவிலங்கு சரணாலயம்

மணாலி வனவிலங்கு சரணாலயம் வட இந்தியாவில் இமாச்சல பிரதேசத்தில் உள்ள ஒரு வனவிலங்கு காப்பகம் ஆகும்.

வரலாறு 
மணாலி வனவிலங்கு சரணாலயத்தின் பரப்பளவு சுமார் 31.8 சதுர கிலோமீட்டர்கள். 1933ஆம் ஆண்டின் பஞ்சாப் பறவைகள் மற்றும் காட்டு விலங்குகள் பாதுகாப்புச் சட்டத்தின் கீழ், பின்வரும் பகுதி பிப்ரவரி 26, 1954 அன்று சரணாலயமாக அறிவிக்கப்பட்டது.

அமைவிடம் 
இது மணாலியிலிருந்து சுமார் 2 கி. மீ. தொலைவில் அமைந்துள்ளது. இது மணல்சு காட் நீர்ப்பிடிப்பு பகுதியாகும். மணாலி மரக்கட்டைகள் மற்றும் தூங்கி கோயிலிலிருந்து ஒரு பாதை அடர்ந்த தியோதர், கைல், குதிரை கசுக்கொட்டை, வாதுமைக் கொட்டை மற்றும் மேப்பிள் காடுகள் வழியாகச் செல்கிறது. இச்சரணாலத்தைப் பார்வையிடச் சிறந்த காலம் மே முதல் அக்டோபர் வரை ஆகும்.

விலங்குகள் 
கத்தூரி மான், மோனல் மற்றும் பழுப்பு கரடி, சிறுத்தை மற்றும் பனிச்சிறுத்தை ஆகியவை இங்குக் காணப்படும் பொதுவான விலங்குகளில் சில. கோடையில் பனிப்பாறை மண்டலத்தில் இபெக்ஸ் காட்டாடு மந்தைகள் இடம்பெயர்வதைக் காணலாம்.

மேற்கோள்கள்

வெளி இணைப்புகள் 
 இமாச்சலப் பிரதேச சுற்றுலாக் கழகம்
 இமாச்சலப் பிரதேச சுற்றுலா வளர்ச்சிக் கழகம்

இமாச்சலப் பிரதேச சுற்றுலாத் தலங்கள்
இமாச்சலப் பிரதேச வனவிலங்கு காப்பகங்கள்
அம்மா (1982 திரைப்படம்)

அம்மா (Amma) 1982 ஆம் ஆண்டு சூன் மாதம் 24 ஆம் தேதியன்று வெளிவந்த தமிழ்த் திரைப்படமாகும். இப்படம் ராஜசேகர் இயக்கத்திலும், ஏ. வி. எம். தயாரிப்பிலும்  வெளிவந்தது. இப்படத்தின் முதன்மை வேடங்களில் பிரதாப் போத்தன், சரிதா நடித்தனர்.

நடிகர்கள் 
 பிரதாப் போத்தன்
 சரிதா
 வி. கே. ராமசாமி
 மனோரமா

பாடல்கள் 
இப்படத்திற்கு சங்கர் கணேஷ் இசையமைத்தனர். கவிஞர் வைரமுத்து பாடல்களை எழுதினார்.

மேற்கோள்கள்

வெளி இணைப்புகள்

1982 தமிழ்த் திரைப்படங்கள்
இந்தியத் தமிழ்த் திரைப்படங்கள்
சங்கர் கணேஷ் இசையமைத்த திரைப்படங்கள்
சரிதா நடித்த திரைப்படங்கள்
வி. கே. ராமசாமி நடித்த திரைப்படங்கள்
மனோரமா நடித்த திரைப்படங்கள்
படல்வாஸ்

படல்வாஸ் என்பது இந்தியாவின் ராஜஸ்தானில் உள்ள சிகார் மாவட்டத்தில் உள்ள சிகார் தாலுகாவில் உள்ள ஒரு கிராமம். இது சிகாரிலிருந்து 18 கிலோமீட்டர் தொலைவில் அமைந்துள்ளது. இது 600 ஆண்டுகளுக்கு முன்பு நிறுவப்பட்ட ஒரு பழைய வரலாற்று கிராமம்.

பழைய மாளிகைகள் 

 தாக்கூர் ரஞ்சீத் சிங் மாளிகை
 தாக்கூர் தீப் சிங் மாளிகை
 க்தேடா வீடு

பிரபலமான இடங்கள் 

 ரகுநாத்ஜி கா மந்திர், பாதல்வாஸ்
 ஷாஹித் அமர்சந்த் ஜுன்ஜார் ஜி கோவில், படல்வாஸ்
 கர்னி மாதா மந்திர் ஜால்யா
 சிவஸ்நாகர் மகாதேவ் கா மந்திர்
 ஸ்ரீ ஷதி மாதா
 மாவடி மாதா ஜி, படல்வாஸ்
 பாபா ராம்தேவ்ஜி கோவில், பஸ் ஸ்டாண்ட் படல்வாஸ்
 ஸ்ரீ கிரானி மாதா கோவில், படல்வாஸ்
 கோரனா, படல்வாஸ்

மக்கள் தொகை தரவு 
மொத்த குடும்பங்களின் எண்ணிக்கை 700. படல்வாஸ் கிராமத்தில் 0-18 வயதுடைய குழந்தைகளின் மக்கள் தொகை 446 ஆகும், இது கிராமத்தின் மொத்த மக்கள் தொகையில் 13.73% ஆகும். படல்வாஸ் கிராமத்தின் சராசரி பாலின விகிதம் 947 ஆகும், இது ராஜஸ்தான் மாநில சராசரியான 928 ஐ விட அதிகமாகும். மக்கள்தொகை கணக்கெடுப்பின்படி பாதல்வாக்களுக்கான குழந்தை பாலின விகிதம் 828 ஆகும், இது ராஜஸ்தான் சராசரியான 888 ஐ விடக் குறைவு. மக்கள்தொகை தரவு 2011

குறிப்புகள் 

 
 https://www.indiagrowing.com/Rajasthan/Sikar/Sikar/Badalwas
 https://www.getatoz.com/postoffice/badalwas/332023
 https://www.newsnationtv.com/pincodes/rajasthan/sikar/badalwas-bo

w

சீகர் மாவட்டம்
Coordinates on Wikidata
நற்கு வனவிலங்கு சரணாலயம்

நற்கு வனவிலங்கு சரணாலயம் (Nargu Wildlife Sanctuary) என்பது இமாச்சலப்பிரதேசத்தின் மண்டி மாவட்டத்தில் உல் ஆற்றின் கிழக்குப் பகுதியில் அமைந்துள்ளது. இது சரணாலயமாக 1999-ல் அறிவிக்கப்பட்டது. இச்சரணாலயம் 132.37 சதுர கி.மீ. பரப்பளவைக் கொண்டுள்ளது. சரணாலயத்தின் சரிவுகளில் ஆல்பைன் காடுகள் காணப்படுகின்றன. இச்சரணாலயம் பல்வேறு வகையான விலங்குகள் மற்றும் பறவைகளின் தாயகமாக உள்ளது.

நிலவியல் 
சுமார் 278 சதுர கி.மீ. பரப்பளவில் இந்த சரணாலயம் 1999ஆம் ஆண்டு அக்டோபர் 23-ல் இமாச்சலப்பிரதேச அரசால் அறிவிக்கப்பட்டது.  29 நவம்பர் 2013 அன்று, எல்லைகளை வரையறை செய்ததன் காரணமாக, பரப்பளவு  ஆகக் குறைக்கப்பட்டது. இச்சரணாலயம் வடக்கு, கிழக்கு, தெற்கு, மேற்கு புவிசார் ஒருங்கிணைப்புகளுக்குள் அமைந்துள்ளது. இந்த சரணாலயம் குல்லு மாவட்டத்தின் குல்லு வனப் பிரிவின் கீழ் வருகிறது. இருப்பினும் இதன் சில பகுதிகள் மண்டி மாவட்டத்தில் அமைந்துள்ளது.

அணுகல் 
 விமான நிலையம்:- புந்தார் (குல்லு)
 தொடருந்து நிலையம்: ஜோகிந்தர்நகர் (40 கி. மீ. தொலைவில்)
 சாலை:- சரணாலயம் சாலை மூலம் நன்கு இணைக்கப்பட்டுள்ளது.

மேற்கோள்கள்

வெளி இணைப்புகள் 
 இமாச்சலப்பிரதேசம் சுற்றுலா
 இமாச்சலப்பிரதேச சுற்றுலா மேம்பாட்டுக் கழகம்

இமாச்சலப் பிரதேச வனவிலங்கு காப்பகங்கள்
மஜ்தல் சரணாலயம்

மஜ்தல் சரணாலயம் (Majthal Sanctuary) என்பது இந்தியாவின் இமாச்சலப்பிரதேசம் சோலன் மாவட்டத்தில் அமைந்துள்ளது. இச்சரணாலயம் செங்குத்தான மற்றும் கரடுமுரடான நிலப்பரப்பைக் கொண்டுள்ளது. இச்சரணாலயம் சுமார் 10 கி. மீ. தூரத்தில் கச்சா சாலையில் கராகாட் (சிம்லா-பிலாஸ்பூர் நெடுஞ்சாலை) கஷ்லாக் சாலையில் அமைந்துள்ளது. இந்த சரணாலயத்தில் அழிந்து வரும் சீர் பெசன்ட் அதிக எண்ணிக்கையில் காணப்படுவதாகக் கூறப்படுகிறது. மேலும் கோரல் எண்ணிக்கையும் அதிகமாக உள்ளது. இமாச்சலப் சுற்றுலா நிறுவனம் குளிர்காலத்தில் இச்சரணாலயத்திற்குப் பயணம் செய்யப் பரிந்துரைக்கிறது.

மேற்கோள்கள்

வெளி இணைப்புகள் 

 இமாச்சலப்பிரதேச சுற்றுலா
 இமாச்சலப்பிரதேச சுற்றுலாக் வளர்ச்சிக் கழகம்

இமாச்சலப் பிரதேச வனவிலங்கு காப்பகங்கள்
கன்வார் சரணாலயம்

கன்வார் சரணாலயம் (Kanwar Sanctuary) இமாச்சலப்பிரதேச குலு மாவட்டத்தில் பர்பதி பள்ளத்தாக்கில் அமைந்துள்ளது. கசோல் வனச்சரக அலுவலர் பார்வையாளர்களுக்குத் தேவையான தகவல் மற்றும் உதவியினை வழங்குகிறார். கசோலிலிருந்து அடர்ந்த தியோதர் மற்றும் பிர் காடுகள் வழியாகக் காரகன் நாலா வழியாக மேல்நோக்கி நடப்பது மகிழ்வானது. இந்த சரணாலயத்தில் இமயமலை வரையாடு அதிக எண்ணிக்கையில் காணப்படுகிறது.

 வானூர்தி நிலையம்:  புந்தார் (குலுவிலிருந்து 10 கி. மீ. தொலைவில்)
 தொடருந்து நிலையம்: அருகிலுள்ள தொடருந்து நிலையம் ஜோகிந்தர்நகர் (95 கி. மீ. குலுவிலிருந்து)
 சாலை: நன்கு இணைக்கப்பட்டுள்ளது
 தில்லி வழி மண்டி: 530 கி. மீ.
 சிம்லா: 240 கி. மீ.

மேற்கோள்கள்

வெளி இணைப்புகள் 

 இமாச்சலப்பிரதேச சுற்றுலா
 இமாச்சலப்பிரதேச சுற்றுலா வளர்ச்சிக் கழகம்
 கன்வார் சரணாலயம் 

இமாச்சலப் பிரதேச வனவிலங்கு காப்பகங்கள்
ரோடியம்(III) அயோடைடு

உரோடியம்(III) அயோடைடு (Rhodium(III) iodide) RhI3 என்ற மூலக்கூற்று வாய்ப்பாட்டால் விவரிக்கப்பட்டும் ஒரு கனிம வேதியியல் சேர்மமாகும். கருப்பு நிறத்தில் ஒரு திண்மமாக இது காணப்படுகிறது.

தயாரிப்பு 
நீரிய பொட்ட்டாசியம் அயோடைடுடன் ரோடியம்(III) புரோமைடு சேர்த்து வினைபுரியச் செய்தால் உரோடியம்(III) அயோடைடு உருவாகிறது.
RhBr3 + 3KI → RhI3 + 3KBr

கட்டமைப்பு 
அலுமினியம் குளோரைடு (AlCl3), இட்ரியம்(III) குளோரைடு (YCl3) போன்ற சேர்மங்களின் மையக்கருத்தை அடிப்படையாகக் கொண்ட அதே படிக கட்டமைப்பையே உரோடியம்(III) அயோடைடும் ஏற்கிறது.
கனசதுர நெருக்கப் பொதிவு அயோடைடு அயனிகளும். ரோடியம் அயனிகளும் எண்முக மூலக்கூற்று வடிவத்தின் இடைவெளிகளில் நிரம்பி உருவாகும் அடுக்குகளை இக்கட்டமைப்பு கொண்டுள்ளது.

வினைகள் 
நீரிலி வடிவத்தில் மட்டுமே உரோடியம்(III) அயோடைடு காணப்படுகிறது. நீரேற்றுகளாக இது உருவாவதில்லை. 
தொடர்புடைய [RhI6]3− என்ற எதிர்மின் அயனியும் உருவாகாது என முன்னதாகக் கூறப்பட்டது.   ஆனால் ரோடியம்(III) குளோரைடை (RhCl3·3H2O) ஐதரயோடிக் அமிலம் மற்றும் பிப்பெரசீன் ஆகியவற்றாலான அடுக்கின் வழியாக விரவல் வினைக்கு உட்படுத்தி பின்னர் தயாரிக்கப்பட்டது.

மேற்கோள்கள் 

ரோடியம் சேர்மங்கள்
அயோடைடுகள்
பிளாட்டினம் குழு ஆலைடுகள்
சங்கர கௌரீசுவரர் கோயில்

சங்கரகௌரீசுவரர் கோயில் (Shankaragaurishvara Temple) என்பது  இந்துக் கடவுளான சிவனுக்காக அர்ப்பணிக்கப்பட்டுள்ள ஓர் இந்துக் கோயிலாகும். இது இந்தியாவின் இந்தியாவின் ஜம்மு காஷ்மீர் ஒன்றியப் பகுதியிலுள்ள பாரமுல்லாவுக்கு அருகிலுள்ள பட்டான் என்ற இடத்தில் அமைந்துள்ளது. 

பொ.ச.883-க்கும் 902-க்கும் இடையில் ஆண்ட காஷ்மீரின் சங்கரவர்மன் என்பவரால் இந்த கோவில் கட்டப்பட்டது. கோவில் சிதிலமடைந்த நிலையில், பூசைகள் நடத்தப்படுவதில்லை. இது சங்கராச்சாரியார் கோயிலைப் போன்ற பாணியில் கட்டப்பட்டுள்ளது. ஜம்மு -காஷ்மீர் ஒன்றியப் பகுதியில் சுற்றுலாவை மேம்படுத்தும் 15க்கும் மேற்பட்ட முக்கியமான கோயில்களில் இதுவும் ஒன்றாக பட்டியலிடப்பட்டுள்ளது.

வரலாறு 
உத்பால வம்சத்தை நிறுவிய அவந்திவர்மன் இறந்த பின்னர் அவரது மகன் சங்கரவர்மன் பொ.ச.883 இல் ஆட்சிக்கு வந்தார். இவரது காலத்தில் இக்கோயில் (883 – 902) என்பவரால் கட்டப்பட்டது. ஜம்மு மற்றும் காஷ்மீரின் தலைநகராக இருந்த சிறீநகர் நகரத்திலிருந்து 27 கிலோமீட்டர்கள் (17 மைல்) தொலைவிலுள்ள சங்கரபட்டனம் (இன்றைய பதான்) என்று அழைக்கப்படும் தனது தலைநகரில் அவர் கோயிலைக் கட்டினார். அவர் கோயிலை சிவபெருமானுக்கு அர்ப்பணித்தார். இந்தக் கோயிலைத் தவிர, அவர் தனது மனைவியின் நினைவாக, கோயிலுக்கு அடுத்ததாக மற்றொரு கோயிலையும் கட்டி, அதற்கு சுகந்தீசர் கோயில் என்று பெயரிட்டார். இதுவும் சிவபெருமானுக்கு அர்ப்பணிக்கப்பட்டது. அதே திட்டத்தில் மேலும் சிக்கலான வேலைப்பாடுகளுடன் கட்டப்பட்டது. ஆனால் இது மிகவும் சிறிய அளவில் உள்ளது. தற்போது இரண்டு கோவில்களும் சிதிலமடைந்த நிலையில் காணப்படுகின்றன.

சான்றுகள் 

பாரமுல்லா மாவட்டம்
சம்மு காசுமீரில் உள்ள இந்துக் கோயில்கள்
Coordinates on Wikidata
தெலங்காணா முதலமைச்சர்களின் பட்டியல்

தெலங்காணா முதல்வர் என்பவர் இந்தியாவின் தெலங்காணா மாநிலத்தின் தலைமை நிர்வாகி ஆவார். இந்திய அரசியலமைப்புச் சட்டத்தின்படி, ஆளுநர் ஒரு மாநிலத்தின் நீதித்துறைத் தலைவர் ஆவார். ஆனால் நடைமுறைப்படி நிர்வாக அதிகாரம் முதலமைச்சரிடம் உள்ளது. தெலங்காணா சட்டப் பேரவைத் தேர்தலைத் தொடர்ந்து, பெரும்பான்மை இடங்களைப் பெற்ற கட்சியை (அல்லது கூட்டணி) ஆட்சி அமைக்க மாநில ஆளுநர் வழக்கமாக அழைப்பார். ஆளுநர் முதலமைச்சரை நியமிக்கிறார். அதன் அமைச்சர்கள் குழு, கூட்டாகச் சட்டசபைக்குப் பொறுப்பாகும். சட்டசபையில் இவர் மீது நம்பிக்கை இருப்பதால், முதல்வரின் பதவிக்காலம் ஐந்தாண்டுகள் ஆகும் ஆனால், கால வரம்புகளுக்கு உட்பட்டதும் அல்ல.

சூன் 2, 2014 அன்று மாநிலம் உருவாக்கப்பட்டதிலிருந்து, தெலங்காணா இராட்டிர சமிதி கட்சியைச் சேர்ந்த ஒரே ஒரு முதலமைச்சரை மட்டுமே தெலங்காணா கொண்டுள்ளது. இதன் நிறுவனரும் முன்னாள் மத்திய தொழிலாளர் மற்றும் வேலைவாய்ப்பு அமைச்சருமான கே. சந்திரசேகர் ராவ் தற்போதைய முதல்வர் ஆவார். இவர் 2014 மற்றும் 2018 சட்டமன்றத் தேர்தல்களில் தொடர்ந்து வெற்றி பெற்று இரண்டு முறை பதவியேற்றவர் ஆவார்.

7 டிசம்பர் 2023 முதல் இந்திய தேசிய காங்கிரசின் அனுமுலா ரேவந்த் ரெட்டி தற்போதைய முதல்வர் பதவியில் உள்ளார்.

ஐதராபாத் மாநில முதலமைச்சர்கள் 
1948ல் ஐதராபாத் நிஜாமிடமிருந்த ஐதராபாத் மாநிலம், இந்திய அரசுடன் இணைகப்பட்டது. இதில் தெலுங்கானா பகுதியின் 9 தெலுங்கு பேசும் மாவட்டங்களும், கர்நாடகப் பகுதியின் 4 கன்னடம் பேசும் மாவட்டங்களும், தற்போதைய மகாராட்டிரப் பகுதியின் 4 மராத்தி பேசும் மாவட்டங்களும் இடம்பெற்றிருந்தன.

பட்டியல் 

விவரம்
 

திறவு
  பதவியின் போது கொல்லப்பட்டார்
  புதிதாகப் பதவியேற்றுள்ளார்                   
 பதவி விலகினார்

புள்ளிவிவரங்கள் 

 பதவிக் காலத்தின் அடிப்படையில் முதல்வர்களின் பட்டியல்

 கட்சி வாரியாக பட்டியல்

 முதல்வர் அலுவலகத்தை வைத்திருக்கும் மொத்த கால அளவு (நாட்களில்) கட்சிகள்

மேலும் பார்க்கவும் 

 தெலுங்கானா வரலாறு
 தெலங்காணா ஆளுநர்களின் பட்டியல்
 தெலங்காணா சட்டப் பேரவை
 இந்திய மாநிலங்களின் தற்போதைய முதலமைச்சர்கள்
 ஆந்திரப் பிரதேச முதலமைச்சர்களின் பட்டியல்

குறிப்புகள்

மேற்கோள்கள்

வெளி இணைப்புகள் 

 முதல்வர் அலுவலகத்தின் அதிகாரப்பூர்வ இணையதளம்
தெலங்காணா நபர்கள்
இந்தியாவின் மாநில முதலமைச்சர்கள் பட்டியல்கள்
கால்சிஸ்

கால்சிஸ் (Chalcis,   பண்டைய கிரேக்கம் & கத்தரேவௌசா :  ,   ( நவீன கிரேக்கம் :  ,  ஹல்கிதா, pronounced [xalˈciða] ) என்பது என்பது கிரேக்கத்தில் உள்ள யூபோயா அல்லது ஈவியா தீவின் முக்கிய நகரமாகும், இது யூரிபஸ் நீரிணையில் அதன் குறுகிய இடத்தில் அமைந்துள்ளது. இதன் பெயரானது பழங்காலத்திலிருந்தே தொடர்ந்து வழங்கி வந்துள்ளது. இதன் பெயர் கிரேக்கச் சொல்லான χαλκός ( தாமிரம், வெண்கலம் ) என்பதிலிருந்து வந்தது  இருப்பினும் இப்பகுதியில் சுரங்கங்கள் எதுவும் இல்லை.   இடைக்காலத்தின் பிற்பகுதியில், இது நெக்ரோபான்ட்(இ) என அறியப்பட்டது. இது ஒரு இத்தாலிய பெயர், இது யூபோயா தீவுக்கும் பயன்படுத்தப்பட்டது.

வரலாறு

பண்டைய கிரேக்கம் 

கால்சிசின் ஆரம்பகால பதிவு  இலியாடில் உள்ளது, அது இதன் போட்டியாளரான எரீத்திரியாவை குறிப்பிடும் அதே வரியில் குறிப்பிடப்பட்டுள்ளது. திரோயன் போருக்காக அமைக்கப்பட்ட கப்பல்கள் நகருக்கு அருகில் உள்ள நீரிணையின் தென் கரையான ஆலிசில் கூடின என்பதும் ஆவணப்படுத்தப்பட்டுள்ளது. மைசீனியன் காலத்தைச் சேர்ந்த டிரிபா மற்றும் உரோமோசாவில் உள்ள கல்லறைகள் 1910 இல் பாப்பாவாசிலியோவால் அகழப்பட்டன. கிமு 8 மற்றும் 7 ஆம் நூற்றாண்டுகளில், கால்சிசின் குடியேற்றவாசிகள் கால்சிடிஸ் தீபகற்பத்தில் முப்பது நகரியங்களையும், மாக்னா கிரேசியா மற்றும் சிசிலியில் உள்ள நக்ஸோஸ், ரெஜியன், ஜாங்கிள் மற்றும் குமே போன்ற பல முக்கிய நகரங்களையும் நிறுவினர் . இதன் கனிம உற்பத்திப் பொருட்கள், உலோகப் பொருட்கள், செவ்வூதா, மட்பாண்டங்கள் போன்றவை இந்த குடியிருப்புகளில் சந்தைகளில் விற்பனை ஆனது மட்டுமல்லாமல், கொரிந்த் மற்றும் சாமோஸ் கப்பல்களில் மத்தியதரைக் கடலில் கொண்டு செல்லப்பட்டன. 

இந்த கூட்டாளிகளின் உதவியுடன், சால்சிஸ் தனது அண்டை நாடான எரெட்ரியாவின் போட்டி கூட்டணியுடன் லெலான்டைன் போரில்  ஈடுபட்டது. இதன் மூலம் அது யூபோயாவின் சிறந்த வேளாண் மாவட்டத்தை கைப்பற்றி தீவின் முக்கிய நகர அரசாக மாறியது. கிமு 6 ஆம் நூற்றாண்டின் பிற்பகுதியில், ஏதெனியர்களுடனான  போரால் பேரழிவை சந்தித்து இதன் செழிப்பு அழிபட்டது. அவர்கள் ஆளும் பிரபுக்களை வெளியேற்றி, அந்த இடத்தில் ஒரு தன் சார்பு அரசாங்கத்தையும் குடியேற்றறத்தையும்  கொண்டுவந்தனர். சால்சிஸ் இரண்டு டெலியன் கூட்டணிகளிலும் உறுப்பினரானாது. 

கால்கிஸ் பழங்காலத்திலிருந்தே கிரேக்க-யூத மக்களைக் கொண்டிருந்தது. இது தொடர்ச்சியாக இருந்ததாகவும், ஐரோப்பாவின் பழமையான யூத சமூகத்தைக் கொண்டிருந்ததாகவும் சிலசமயங்களில் கூறப்படுகிறது, இருப்பினும் ஆரம்பகால இடைக்காலத்தில் அதற்கான ஆதாரங்கள் இல்லை.

ஹெலனிஸ்டிக் காலத்தில், மாசிடோனிய ஆட்சியாளர்கள் நடு கிரேக்கத்தைக் கட்டுப்படுத்திய கோட்டையாக இது முக்கியத்துவம் பெற்றது. இது சிரியாவின் மூன்றாம் ஆண்டோக்கஸ் (கி.மு. 192) மற்றும் போன்டஸின் ஆறாம் மித்ராடேட்ஸ் (கி.மு. 88) ஆகியோரால் கிரேக்கத்தின் மீது படையெடுப்பதற்கான தளமாகப் பயன்படுத்தப்பட்டது.

குறிப்புகள் 

பண்டைய கிரேக்க நகர அரசுகள்
பண்டைய கிரேக்க நகரங்கள்
டெலியன் கூட்டணி உறுப்பினர்கள்
Coordinates on Wikidata
மகாலெட்சுமி அர்ஜூனன்

மகாலெட்சுமி அர்ஜூனன் (பிறப்பு: 25 மே 1969); (மலாய்: Mahaletchumy Arujanan; ஆங்கிலம்: Mahaletchumy Arujanan); என்பவர் மலேசிய இந்திய வம்சாவளியைச் சேர்ந்த அறிவியலாளர் ஆவார்.

அனைத்துலக விவசாய உயிரித் தொழில்நுட்பப் பயன்பாட்டு அமைப்பின் (International Service for the Acquisition of Agribiotech Applications) ஒருங்கிணைப்பாளராகப் பணி புரிகிறார்.

அதே வேளையில் மலேசிய உயிரித் தொழில்நுட்பத் தகவல் மையத்தின் (Malaysian Biotechnology Information Center) நிர்வாக இயக்குனராகவும் சேவை செய்கிறார்.

வாழ்க்கைக் குறிப்புகள்

மகாலெட்சுமி அர்ஜூனன், மலேசியா, சிலாங்கூர், கிள்ளான், நகரில் பிறந்தவர். இவருடைய தந்தையார் செல்வமுத்து ராஜா, ஒரு தமிழ்ப்பள்ளியின் தலைமையாசிரியராகப் பணி புரிந்தவர்.

கிள்ளானில் தன் தொடக்க நிலைக் கல்வியைத் தொடங்கினார். 1993-ஆம் ஆண்டில்  மலேசிய புத்ரா பல்கலைக்கழகத்தில் நுண்ணுயிரியல்; உயிர் வேதியியல் துறையில் இளங்கலை பட்டம் பெற்றார். 2013-ஆம் ஆண்டில் மலாயா பல்கலைக்கழகத்தில் அறிவியல் தகவல் தொடர்பு துறையில் முனைவர் பட்டம் பெற்றார்.

நிர்வாக இயக்குநராகப் பொறுப்பு

2003-ஆம் ஆண்டு சனவரி மாதம், மலேசிய உயிரித் தொழில்நுட்பத் தகவல் மையத்தில் திட்டமிடல் அதிகாரியாகச் சேர்ந்தார். பின்னர் 2005-ஆம் ஆண்டு மே மாதம், அதே மையத்தின் நிர்வாக இயக்குநராகவும் பொறுப்பு ஏற்றார்.

மலேசியாவின் முக்கிய அமைச்சகங்களுக்கும்; அரசாங்க நிறுவனங்களுக்கும் மலேசிய உயிரித் தொழில்நுட்பத் தகவல் மையத்தை அறிமுகப் படுத்தும் முயற்சிகளை மேற்கொண்டார். மேலும் அனைத்துலக அமைப்புகளுடன் வலுவான உறவுகளை உருவாக்கினார்.

சாதனை விவரங்கள்

மலேசியப் பெண்கள் வார இதழின் (Malaysian Women's Weekly) 2015 டிசம்பர் இதழில், சிறந்த பெண்களில் ஒருவராக இவர் அங்கீகரிக்கப் பட்டார்.

அமெரிக்க அறிவியல் சஞ்சிகையின் (The Scientific American Worldwide View) 7-ஆவது பதிப்பில் உலகளாவிய உயிரித் தொழில்நுட்பத் துறையில் மிகவும் செல்வாக்கு மிக்க 100 நபர்களில் ஒருவராக இவர் பட்டியலிடப்பட்டு உள்ளார்.

உலக அறிவியல் அகாடமி பரிசு

மலேசியாவின் முதல் உயிரியல் தொழிநுட்பச் செய்தித்தாள் தி பெட்ரி டிஷ் (The Petri Dish). அதை மகாலெட்சுமி அர்ஜூனன் தான் நிறுவினார்.

2010-ஆம் ஆண்டு, ஆசியா மற்றும் பசிபிக் நாடுகளுக்கான அறிவியல் பொதுப் புரிதலுக்கான உலக அறிவியல் அகாடமி (The World Academy of Sciences) பரிசைப் பெற்றவர்.

தொழில்முறை பணிகள்
மகாலெட்சுமி அர்ஜூனன் பல அமைப்புகளுக்கு ஆலோசகராக நியமிக்கப்பட்டு உள்ளார்.

 ஐக்கிய நாடுகளின் உணவு மற்றும் வேளாண்மை அமைப்பின் இலங்கைக்கான ஆலோசகர்.
 மலேசிய அறிவியல், தொழில்நுட்பம் புத்தாக்க அமைச்சின் உயிரியல்சார் அறவியல் மன்றத்தின் ஆலோசகர்.
 மலேசியா சரவாக் பல்கலைக்கழகத்தின் தொழில்துறை வள அறிவியல் தொழில்நுட்ப மன்றத்தின் ஆலோசகர்.
 துணை விரிவுரையாளர், அறிவியல் துறை, மலேசியா மோனாஷ் பல்கலைக்கழகம்.
 தற்காலிகக் குழு, உயிரியல் பாதுகாப்பு, இயற்கை வளங்கள் மற்றும் சுற்றுச்சூழல் அமைச்சகம், மலேசியா[21]

மேற்கோள்

மலேசிய அறிவியலாளர்கள்‎
மலேசிய இந்தியர்கள்
மலேசியத் தமிழ்ப் பெண்கள்
ராஜ ராஜேஸ்வரி சீதாராமன்

ராஜ ராஜேஸ்வரி சீதாராமன் (பிறப்பு: 25 மே 1969); (மலாய்: Raja Rajeswari Setha Raman; ஆங்கிலம்: Raja Rajeswari Setha Raman); என்பவர் மலேசியத் தமிழ் வம்சாவளியைச் சேர்ந்த மலாய் மொழிக் கவிஞர், மொழிபெயர்ப்பாளர் ஆகும்.

மலேசிய மலாய் இலக்கிய உலகில் மலாய் மொழியில் கவிதை எழுதும் மலாய்க்காரர் அல்லாத ஒரே கவிஞர் என்று பிரபலம் அடைந்தவர்.

2021-ஆம் ஆண்டில், இந்தியாவின் 75-ஆவது சுதந்திர தினத்தில் சிறப்பு இலக்கிய விருதைப் பெற்ற நான்கு மலேசிய எழுத்தாளர்களில் டாக்டர் ராஜ ராஜேஸ்வரி சீதாராமனும் ஒருவராவார்.

வெளிநாடுகளில் நடைபெற்ற பல அனைத்துலக மலாய் மொழிக் கருத்தரங்குகளில் மாநாடுகளில் ராஜ ராஜேஸ்வரி சீதாராமன் மலேசியாவின் பிரதிநிதியாகக் கலந்து கொண்டுள்ளார்.

வாழ்க்கைக் குறிப்புகள்

ராஜ ராஜேஸ்வரி சீதாராமன் மலேசியா, பேராக், கோலா குராவ் நகரில் பிறந்தவர். இவரது தந்தையாரும் தாயாரும் ஆசிரியர்கள். பாகன் செராய் நகரில் தன் உயர்நிலைப் படிப்பை முடித்துக் கொண்டு, கெடா, சுங்கை பட்டாணி, சுல்தான் அப்துல் ஆலிம் கல்வியியல் கல்லூரியில் (Pedagogical College of Sultan Abdul Halim) சேர்ந்து ஆசிரியர் பயிற்சி பெற்றார்.

1986-ஆம் ஆண்டில், செர்டாங் மலேசிய புத்ரா பல்கலைக்கழகத்தில் நவீன மொழிகள் மற்றும் தகவல் தொடர்புத் துறையில் பயின்றார்.

2015-ஆம் ஆண்டில், மலாயா பல்கலைக்கழகத்தின் மலாய் கல்வித்துறை அகாடமியில் (Academy of Malay Studies) முனைவர் பட்டத்தைப் பெற்றார்.

மலாய் மொழி விரிவுரையாளர் பணி

பின்னர் 2007-ஆம் ஆண்டு தொடங்கி 2016-ஆம் ஆண்டு வரையில்,  கோலாலம்பூரில் இருக்கும் மலேசியக் கல்வியியல் நிறுவனத்தில் (Pedagogical Institute of Malaysia) மலாய் மொழி விரிவுரையாளராகப் பணிபுரிந்தார்.

ம்லேசியாவில் உள்ள இடைநிலைப் பள்ளிகளுக்கான இலக்கியப் பாடத் திட்டங்களை வரைவதற்கான கல்வி அமைச்சின் ஆணையத்தின் உறுப்பினராக உள்ளார்.

மலாய் மொழிப் பத்திரிகைகளில் கவிதைகள்

மலேசியாவில் அதிகாரப்பூர்வ மலாய் இலக்கிய இதழான டேவான் சாஸ்திரா (Dewan Sastera) உட்பட பல முன்னணி மலாய் மொழிச் செய்தித்தாள்கள் மற்றும் மலாய் மொழிப் பத்திரிகைகளில் இவரின் கவிதைகள் வெளியிடப்பட்டு உள்ளன.

பொறுப்புகள்

 மகா மலாய் நுசாந்தரா (Great Malay Nusantara) அமைப்பின் கெளரவச் செயலாளர்.  
 மலேசியத் தேசிய எழுத்தாளர்கள் சங்கம்; சிலாங்கூர் எழுத்தாளர்கள் சங்கத்தின் செயற்குழு உறுப்பினர்.  
 மலேசியாவின் மொழிபெயர்ப்பாளர்கள் ஒன்றியத்தின் உறுப்பினர்.

விருதுகள்

 மலேசியாவின் இலக்கிய மெய்நிகர் சமூக விருது (2003, 2004).
 மலேசியாவின் மலாய் இலக்கிய விருது (2007).
  பேராக் மாநில இலக்கியப் பரிசு (2016), (2018).
  மலாய் இலக்கியத்தின் வளர்ச்சிக்கான பங்களிப்புக்காக மொழி மற்றும் இலக்கிய நிறுவனத்தின் பரிசு (2016). (Prize of the Institute of Language and Literature for contribution to the development of Malay literature)
  சூழலியல் பாதுகாப்பு (2018) பற்றிய சிறந்த கவிதைக்காக ரிவாஸ் நிக்கராகுவா மேயர் பரிசு (Prize of the Mayor of Rivas (Nicaragua).
  2018-ஆம் ஆண்டுக்கான மேவதேவ் லாரல் விருது; உ.பி., இந்தியா. (Mewadev Laurel Award 2018 from Contemplary Literary Society of Amlov, Banda. U.P, India.)

இந்தியாவின் 75-ஆவது சுதந்திர தினத்தில் சிறப்பு இலக்கிய விருதைப் பெற்ற நான்கு மலேசிய எழுத்தாளர்களில் டாக்டர் ராஜ ராஜேஸ்வரி சீதாராமனும் ஒருவராவார்.

82 நாடுகளைச் சேர்ந்த 440 கவிஞர்களுக்கு குஜராத் சாகித்ய அகாடமியின் இந்தியச் சுதந்திர தின இலக்கிய விருது (2021) வழங்கப்பட்டது.

மேற்கோள்கள்

மலேசியத் தமிழ்ப் பெண்கள்
மலேசிய எழுத்தாளர்கள்
சார்லசு பிரீடல்

சார்லசு ஃபிரீடல் (Charles Friedel) (  ; 12 மார்ச் 1832 - 20 ஏப்ரல் 1899) ஒரு பிரெஞ்சு வேதியியலாளர் மற்றும் கனிமவியலாளர் ஆவார்.

வாழ்க்கை 
பிரான்சின் ஸ்ட்ராஸ்பேர்க்கைப் பூர்வீகமாகக் கொண்ட அவர், சோர்போனில் இலூயி பாசுச்சரின் மாணவராக இருந்தார். 1876 ஆம் ஆண்டில், இவர் சோர்போனில் வேதியியல் மற்றும் கனிமவியல் பேராசிரியரானார்.

பிரீடல் 1877 ஆம் ஆண்டில் ஜேம்ஸ் கிராப்ட்சுடன் பிரீடல்-கிராப்ட்சு அல்கைலேற்றம் மற்றும் அசைலேற்றம் வினைகளை உருவாக்கினார்.   மேலும் செயற்கை வைரங்களை உருவாக்க முயன்றார்.

அவரது மகன் ஜார்ஜஸ் பிரீடலும் (1865-1933) ஒரு புகழ்பெற்ற கனிமவியலாளர் ஆனார்.

பரம்பரை 

 ப்ரீடலின் மனைவியின் தந்தை சார்லஸ் கோம்ப்ஸ் பொறியியலாளர் ஆவார்.  ப்ரீடல் குடும்பம் பிரெஞ்சு விஞ்ஞானிகளின் பணக்காரப் பரம்பரையாகும்:
 ஜார்ஜஸ் பிரீடல் (1865-1933), பிரெஞ்சு படிகவியல் மற்றும் கனிமவியலாளர்; சார்லஸின் மகன் ஆவார்.
 எட்மண்ட் பிரீடல் (1895-1972), பிரெஞ்சு பல்தொழில்நுட்ப வல்லுநர் மற்றும் சுரங்கப் பொறியாளர், பிரெஞ்சு புவியியல் ஆய்வு நிறுவனமான பிஆர்ஜிஎம்மின் நிறுவனர்; ஜார்ஜஸின் மகன் ஆவார்.
 ஜேக்கசு பிரீடல் (1921–2014), பிரெஞ்சு இயற்பியலாளர்; எட்மண்டின் மகன் ஆவார்.

மேற்கோள்கள்

வெளி இணைப்புகள்

 
 Charles Friedel

1899 இறப்புகள்
1832 பிறப்புகள்
வேதியியலாளர்கள்
பிரெஞ்சு அறிவியலாளர்கள்
பார்பரா நோஸ்கே

பார்பரா மிரியம் நோஸ்கே () (பிறப்பு: செப்டம்பர் 6, 1949) ஒரு டச்சு கலாச்சார மானிடவியலாளரும் மெய்யியலாளரும் ஆவார். அவர் விலங்குத் தொழிற்கூட்டு என்னும் சிந்தனையை அறிமுகப்படுத்தியவர்.

வாழ்க்கைக் குறிப்பு 
நோஸ்கே ஆம்ஸ்டர்டேம் பல்கலைக்கழகத்தில் சமூக-கலாச்சார மானிடவியலில் முதுகலைப் (எம்.ஏ.) பட்டமும் மெய்யியலில் முனைவர் பட்டம் பெற்றுள்ளார். 1990-களில் சுற்றுச்சூழல் ஆய்வுத் துறையில் ஆராய்ச்சியாளராக பணியாற்றிக்கொண்டிருந்த காலகட்டத்தில், டொராண்டோவில் உள்ள யார்க் பல்கலைக்கழகத்தில் நோஸ்கே சுற்றுச்சூழல் நெறிமுறைகள், சூழலியல், சுற்றுச்சூழல் பெண்ணியம் ஆகியவற்றைக் கற்பித்தார். பின்னர் சிட்னி பல்கலைக்கழகத்தில் மானுடம் மற்றும் சமூக அறிவியல் ஆராய்ச்சித் துறை நிறுவனத்தில் ஆய்வாளராக பணியாற்றினார்.

நோஸ்கே மனித–விலங்கு உறவில் நிபுணத்துவம் பெற்றவர். அறிவியல், நெறிமுறை மற்றும் வரலாற்றுக் கண்ணோட்டத்தில் மனித–விலங்கு உறவில் எங்கெங்கு பிளவுக் கோடுகள் உள்ளன என்பதை கண்டறிவதில் அவரது ஆராய்ச்சி கவனம் செலுத்துகிறது. அவரது ஆய்வுக் கட்டுரைகள் கருப்பொருளாக விளங்குபவை சீரிய விலங்காராய்ச்சிக் கல்வி மற்றும் ஆழ்சூழலியல்சார் சுற்றுச்சூழல் பெண்ணியம் ஆகிய துறைகளாகும். 1989-ஆம் ஆண்டு தனது ஹ்யூமன்ஸ் அண்டு அதர் அனிமல்ஸ் ("மனிதர்களும் பிற விலங்குகளும்") என்ற நூலில் "விலங்குகள் நம்மால் கணினிகள், இயந்திரங்கள் போன்று வெறும் பயன்பாடுப் பொருட்களாகத் தரம் குறைக்கப்பட்டு விட்டன" என்று கூறி "விலங்குத் தொழிற்கூட்டு" என்ற சிந்தனையை அறிமுகப்படுத்தினார்.

"மற்ற விலங்குகளுடனான மனித உறவுகள் பற்றிய அத்தியாவசியவாத முறைக்கு அப்பால் கேள்வி எழுப்பிய ஆரம்பகால பெண்ணிய எழுத்தாளர்களில் ஒருவர் நோஸ்கே" என்று அன்னே ஸ்காட்டின் கூறுகிறார்.

இவர் தற்போது ஆஸ்திரேலியாவின் செய்ன்ட் பால்ஸ் நகரில் வசிக்கிறார்.

நூல்களும் ஆராய்ச்சிக் கட்டுரைகளும் 
 Huilen met de wolven: Een interdisciplinaire benadering van de mens-dier relatie (ஆய்வறிக்கை, 1988)
 Humans and Other Animals: Beyond the Boundaries of Anthropology  (1989)
 Beyond Boundaries: Humans and Animals (1997)
 Al liftend: Uit het leven van een wereldreizigster (2000)
 Thumbing It: A Hitchhiker's Ride to Wisdom (2018)

இவற்றையும் பார்க்க
 விலங்குரிமை
 நனிசைவம்

மேற்கோள் தரவுகள்

வெளி இணைப்புகள்
 Abolitionist-online.com - Barbara Noske

1949 பிறப்புகள்
மானிடவியலாளர்கள்
இடச்சு மெய்யியலாளர்கள்
பெண் மெய்யியலாளர்கள்
விலங்குரிமை அறிஞர்கள்
வாழும் நபர்கள்
கருணாகரன் பாபு

கருணாகரன் பாபு (Karunakaran Babu)  ஓர்  இந்திய நீதிபதி ஆவார். தற்போது கேரள உயர் நீதிமன்ற நீதிபதியாக பணியாற்றுகிறார். கேரள உயர் நீதிமன்றம் இந்தியாவின் கேரள மாநிலம் மற்றும் லட்சத்தீவு ஒன்றியப் பிரதேசத்தில் உள்ள மிக உயர்ந்த நீதிமன்றமாகும். கேரள உயர் நீதிமன்றத்தின் தலைமையகம் எர்ணாகுளம் மாவட்டத்திலுள்ள  கொச்சியில் உள்ளது.  கேரள உயர் நீதிமன்ற நீதிபதியாக உயர்த்தப்படுவதற்கு முன்பு திருவனந்தபுரத்தில் முதன்மை மாவட்ட மற்றும் அமர்வு நீதிபதியாக கருணாகரன் பாபு பணியாற்றினார்.

வாழ்க்கைக் குறிப்பு 
கருணாகர பாபு தேவண்ணூரில் உள்ள அரசு உயர்நிலைப் பள்ளியில் பயின்றார். கேரளப் பல்கலைக்கழகத்தில் பொருளாதாரத்தில் முதுகலை பட்டம் பெற்றார். திருவனந்தபுரம் அரசு சட்டக் கல்லூரியில் சட்டப் பட்டமும், கோட்டயத்தில் உள்ள மகாத்மா காந்தி பல்கலைக்கழகத்தில் சட்டத்தில் முதுநிலைப் பட்டமும் பெற்றார்.

தொழில் 
20.03.1994 அன்று வழக்கறிஞராகப் பதிவு செய்த பாபு, கொட்டாரக்கரை மற்றும் கொல்லத்தில் பயிற்சியைத் தொடங்கினார். பயிற்சிக் காலத்தில் நடைமுறையில் முக்கியமாக சிவில் சட்டத்திலும், பல்வேறு சட்டப் பிரிவுகளிலும் கவனம் செலுத்தினார். 2009  ஆம் ஆண்டு கேரள நீதித்துறை சேவையில் மாவட்ட & அமர்வு நீதிபதியாக சேர்ந்தார். தலச்சேரி, பத்தனம்திட்டா மற்றும் கோட்டயத்தில் கூடுதல் மாவட்ட நீதிபதியாக பணியாற்றினார். எர்ணாகுளத்தில்  சிறப்பு நீதிபதியாகவும்,  சபரிமலையில் சிறப்பு ஆணையர்,  துணை நீதித்துறை பதிவாளர்,  இந்திய உச்ச நீதிமன்றத்தில் பதிவாளர், முதன்மை மாவட்ட நீதிபதி என பல்வேறு பதவிகளில் இருந்தார்.   திருவனந்தபுரம் முதன்மை மாவட்ட நீதிபதியாக பணியாற்றிய போது, ​​சிறீ பத்மநாப சுவாமி கோவில் குழுவின் உச்ச நீதிமன்றத்தின் தலைவராக நியமிக்கப்பட்ட்ட்டார். 25.2.2021 அன்று உயர் நீதிமன்ற கூடுதல் நீதிபதியாக பதவி உயர்வு பெற்றார்  .

மேற்கோள்கள்

புற இணைப்புகள் 

 கேரள உயர் நீதிமன்றம்
1964 பிறப்புகள்
வாழும் நபர்கள்
கேரளா உயர் நீதிமன்ற நீதிபதிகள்
கேரள நபர்கள்
முரளி புருசோத்தமன்

முரளி புருசோத்தமன்  (Murali Purushothaman) ஓர் இந்திய நீதிபதி ஆவார்.  தற்போது கேரள உயர் நீதிமன்றத்தின் நீதிபதியாக பணியாற்றுகிறார். கேரள உயர் நீதிமன்றம் இந்தியாவின் கேரள மாநிலம் மற்றும் லட்சத்தீவு ஒன்றியப் பிரதேசத்தில் உள்ள மிக உயர்ந்த நீதிமன்றமாகும். கேரள உயர் நீதிமன்றத்தின் தலைமையகம் எர்ணாகுளம் மாவட்டத்தின் கொச்சியில் உள்ளது.

தொழில் 
எர்ணாகுளத்தில் உள்ள அரசு சட்டக் கல்லூரியில் சட்டப் பட்டம் பெற்ற பிறகு, புருசோத்தமன் 09.03.1991 அன்று வழக்கறிஞராகப் பதிவு செய்து, அரசியலமைப்புச் சட்டம் மற்றும் சேவைச் சட்டங்களில் பயிற்சியைத் தொடங்கினார்.  பயிற்சி நடைமுறையின் போது, இவர் 13.03.2001 முதல் 06.08.2001 வரை கேரள உயர் நீதிமன்றத்தில் அரசு வழக்கறிஞராகவும், 2000 ஆம் ஆண்டு முதல் கேரள மாநில தேர்தல் ஆணையத்தின் வழக்கறிஞராகவும், 2004 ஆம் ஆண்டு முதல் இந்தியத் தேர்தல் ஆணையத்தின் நீதிபதியாகவும் பதவி உயர்வு வரும் வரை பணியாற்றினார். 2002 ஆம் ஆண்டில் மாநில கூட்டுறவு தேர்தல் ஆணையம், எல்லை நிர்ணய ஆணையத்திற்கான நிலை வழக்கறிஞர் மற்றும் சேர்க்கை மேற்பார்வைக் குழு மற்றும் சுயநிதி தொழில்முறை கல்லூரிகள் மற்றும் நிறுவனங்களுக்கான கட்டண ஒழுங்குமுறைக் குழுவிற்கும் 2007 முதல் 2011 வரை ஆலோசகராக இருந்தார். 25.02.2021 அன்று கேரள உயர் நீதிமன்றத்தின் கூடுதல் நீதிபதியாக பதவி உயர்வு பெற்றார்  .

மேற்கோள்கள்

புற இணைப்புகள் 

 கேரள உயர் நீதிமன்றம்
1967 பிறப்புகள்
வாழும் நபர்கள்
கேரளா உயர் நீதிமன்ற நீதிபதிகள்
கேரள நபர்கள்
மலேசியாவின் சிறந்த விளையாட்டு வீராங்கனை விருது

மலேசியாவின் சிறந்த விளையாட்டு வீராங்கனை விருது (ஆங்கிலம்: Anugerah Sukan Negara for Sportswoman of the Year) என்பது ஒவ்வோர் ஆண்டும் மலேசியாவின் மிகச் சிறந்த பெண் விளையாட்டாளருக்கு வழங்கப்படும் மிக உயரிய விளையாட்டு விருது ஆகும்.

1966-ஆம் ஆண்டில் இருந்து, மலேசிய தேசிய விளையாட்டு மன்றம் (மலாய்:  இந்த விருதை வழங்கி வருகிறது.  

விளையாட்டு உலகில் குறிப்பிடத்தக்கச் சிறந்த விளையாட்டு சாதனைகளைப் படைத்த மலேசிய விளையாட்டாளர்களுக்கு இந்த விருது வழங்கப்படுகிறது.

வெளி இணைப்புகள்
அதிகாரப்பூர்வ இணையதளம்

மேற்கோள்கள்

மலேசியாவில் விளையாட்டு
மலேசிய விளையாட்டு விருதுகள்
ஈசான வம்சம்

ஈசான வம்சம் (Ishana dynasty) இந்தோனீசியாவிலுள்ள சாவகத்தீவில் ஆட்சி செய்த மாதரம் இராச்சியத்தின் இந்து ஆட்சியாளர்கள் ஆவர். இது சஞ்சய வம்சத்தைத் தொடர்ந்து, பொச. 929 ஆம் ஆண்டில் நடு சாவகத்திலிலிருந்து கிழக்கு சாவகத்திற்கு மாதரம் இராச்சியத்தின் தலைநகரை மாற்றிய மபு சிந்தோக் என்பவரால் நிறுவப்பட்டது. 

வரலாற்றாளர் கோடெஸ் கூறுகிறார், "சிந்தோக், தனது ஆட்சியின் பெயரான சிறீ ஈசான விக்ரமதர்மதுங்கதேவன், தீவின் கிழக்கில் சாவக சக்தியின் நிறுவனராக எப்போதும் கருதப்பட்டார்" என்கிறார். மபு சிந்தீக்கின் மகளும் வாரிசுமான ஈசானதுங்கவிஜயா, அவருக்குப் பின் அவரது மகன் மகுடவம்சவர்தனும், அதைத் தொடர்ந்து தர்மவாங்சாவும் பதவியேற்றனர்.

பொது

1016-1017ல் சிறீவிஜயப் பேரரசு தலைநகரைத் தாக்கி அழித்தபோது ஈசான வம்சத்தின் ஆட்சி முடிவுக்கு வந்தது.  

இறுதியில், ஆட்சியாளர் ஏர்லாங்கா இராச்சியத்தை மீட்டெடுத்து, ககுரிபன் என பெயரிட்டு மீண்டும் இணைத்தார். ஏர்லாங்காவின் வாரிசுகள் கேதிரி இராச்சியத்தை ஆட்சி செய்தனர். மேலும் இவர்கள் ஈசான வம்சத்தின் தொடர்ச்சியாக கருதப்படுகிறார்கள்.

இதனையும் பார்க்கவும் 

 சஞ்சய வம்சம்
 மாதரம் இராச்சியம்

சான்றுகள்

வெளி இணைப்புகள்

நடுச் சாவகம்
குடியேற்றவாதத்துக்கு முந்திய இந்தோனேசிய அரசுகள்
இந்தோனேசிய வரலாறு
பிலிப்பீன்சின் வரலாறு
முன்னாள் முடியாட்சிகள்
தீவு நாடுகள்
நடுச் சாவகம்
சாவக வரலாறு
மிலாப் சந்த் ஜெயின்

மிலாப் சந்த் ஜெயின் (Milap Chand Jain)(21 ஜூலை 1929  -29 ஏப்ரல் 2015  ) என்பவர் தில்லி உயர் நீதிமன்றத்தின் முன்னாள் தலைமை நீதிபதி, இராஜஸ்தான் மாநில முன்னாள் ஆளுநர் மற்றும் இராஜஸ்தான் மாநில  லோக் ஆயுக்தாவின் முன்னாள் தலைவர் ஆவார்.

ஜெயின் 1929ஆம் ஆண்டு ராஜஸ்தான் மாநிலம் ஜோத்பூரில் பிறந்தார். இளங்கலை வணிகவியல் பட்டம் பெற்ற பிறகு  இளங்கலைச் சட்டப் பட்டம் பெற்ற இவர், 1978ல் ராஜஸ்தான் உயர் நீதிமன்ற நீதிபதியாக நியமிக்கப்பட்டார். பின்னர் இவர் தில்லி உயர் நீதிமன்றத்தின் தலைமை நீதிபதியாகப் பதவி உயர்வு பெற்றார்.

ஜெயின் ஆணையம்
இராஜீவ் காந்தியின் படுகொலையில் தொடர்புடைய சந்தேகமாகக் கருதப்படும் உள்நாட்டு மற்றும் வெளிநாட்டு நபர்களை   விசாரணை செய்ய இந்திய அரசால் அமைக்கப்பட்ட ஜெயின் ஆணையத்தின் தலைவராகவும் இருந்துள்ளார். இவர் 1990ஆம் ஆண்டு குறுகிய கால ராஜஸ்தான் மாநில ஆளுநராகப் பதவி வகித்தார்.

மறைவு
மிலாப் சந்த் ஜெயின் தமது 86வது அகவையில் உடல்நலக் குறைவால் ஜெய்ப்பூரில் காலமானார்.

மேற்கோள்கள் 

2015 இறப்புகள்
1929 பிறப்புகள்
தில்லி உயர் நீதிமன்ற நீதிபதிகள்
ஜோத்பூர் மாவட்ட நபர்கள்
ராஜீவ் காந்தி படுகொலை
அமெரிக்க முதலை

அமெரிக்க முதலை ( Crocodylus acutus ) என்பது நியோட்ரோபிக்ஸில் காணப்படும் ஒரு வகை முதலையினம் ஆகும். இது அமெரிக்காவில் தற்போதுள்ள நான்கு வகை முதலைகளில் மிகவும் பரவலாக உள்ளது. தென் புளோரிடா மற்றும் மெக்ஸிகோவின் கடற்கரையிலிருந்து தெற்கே பெரு மற்றும் வெனிசுலா வரை காணப்படுகிறது.

அமெரிக்க முதலையின் வாழ்விடம் பெரும்பாலும் கடலோரப் பகுதிகளைக் கொண்டுள்ளது. கழிமுகங்களில் காணப்பட்டாலும் உப்புத்தன்மையை விரும்புகிறது, இதன் விளைவாக இனங்கள் உப்பு நிறைந்த ஏரிகள், சதுப்புநில சதுப்பு நிலங்கள், தடாகங்கள், ஏரிகள் மற்றும் சிறிய தீவுகளில் கூட்டமாகக் காணப்படுகின்றன. பிற முதலைகள் நாக்கின் அடியில் உப்பு சுரப்பிகள் இருப்பதால் உப்புநீரை சகிப்புத்தன்மை கொண்டவை, ஆனால் அமெரிக்க முதலை மட்டுமே உவர்நீர் முதலையைத் தவிர உப்புநீரில் பொதுவாக வாழ்ந்து செழித்து வளரும் ஒரே முதலையினம் ஆகும். எந்த நன்னீர் ஆதாரமும் இல்லாத கடற்கரைகள் மற்றும் சிறிய தீவு அமைப்புகளில், குறிப்பாக கரீபியன் முழுவதும் உள்ள பல கேக்கள் மற்றும் தீவுகள் போன்றவற்றில்இவை காணப்படுகின்றன,. இவை ஹைப்பர்சலைன் ஏரிகளிலும் காணப்படுகின்றன; அறியப்பட்ட மிக அதிக எண்ணிக்கையிலான அமெரிக்க முதலைகள் குழு ஒன்று டொமினிகன் குடியரசில் லாகோ என்ரிக்வில்லோவில் வாழ்கின்றது.

அமெரிக்க முதலை மிகப்பெரிய முதலை இனங்களில் ஒன்றாகும். ஆண்கள்  நீளம் வரை வளரும்,  வரை எடை கொண்டது  சராசரியாக, முதிர்ந்த ஆண்களின் எண்ணிக்கை  வரை இருக்கும் நீளம் சுமார்  வரை எடை கொண்டது  மற்ற முதலை இனங்களைப் போலவே, பெண்களும் சிறிய அளவிலானவை, மிகப்பெரிய முதலைகளின் குழுக்களில் கூட அரிதாகவே  நீள அளவைத் தாண்டும்.

மற்ற பெரிய முதலைகளைப் போலவே, அமெரிக்க முதலையும் மனிதர்களுக்கு ஆபத்தானது, ஆனால் இது வேறு சில உயிரினங்களைப் போல ஆக்ரோஷமாக இருக்காது.

குறிப்புகள்

மேற்கோள்கள் 

முதலைகள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
அலிகேட்டர்

அலிகேட்டர் என்பது முதலை வரிசையைச் சேர்ந்த அலிகேட்டர் குடும்பத்தின் இனமாகும். இவற்றுள் அமெரிக்க அலிகேட்டர் (A. mississippiensis) மற்றும் சீன அலிகேட்டர் (A. sinensis) என்று இருவேறு வாழும் இனங்கள் உள்ளன. கூடுதலாக, பல அழிந்துபோன முதலை இனங்கள் புதைபடிவ எச்சங்களிலிருந்து அறியப்படுகின்றன. சுமார் 37 மில்லியன் ஆண்டுகளுக்கு முன்பு ஒலிகோசீன் காலக்கட்டத்தில் இவ்வகை முதலைகள் முதலில் தோன்றின. 

அலிகேட்டர் என்ற பெயர் el lagarto என்பதன் ஆங்கிலமயமாக்கப்பட்ட வடிவமாக இருக்கலாம், இது பல்லி என்பதற்கான எசுப்பானிய மொழி வார்த்தையாகும், தொடக்கக்கால எசுப்பானிய ஆய்வாளர்களும் புளோரிடாவில் குடியேறியவர்களும் இவ்வாறு அழைத்தனர். Later English spellings of the name included allagarta and alagarto.

மேற்கோள்கள்

முதலைகள்
தி காஷ்மீர் பைல்ஸ்

தி காஷ்மீர் ஃபைல்ஸ் (The Kashmir Files) 11 மார்ச் 2022 அன்று வெளியான இந்தி மொழி நாடகத் திரைப்படமாகும். இத்திரைப்படத்தின் கதையை எழுதி, இயக்கியவர் விவேக் அக்னிஹோத்திரி ஆவார். இதனை ஜீ ஸ்டுடியோஸ் தயாரித்தது வெளியிட்டது. இந்தத் திரைப்படம் காஷ்மீர் கிளர்ச்சியின் போது காஷ்மீரி இந்துக்கள் காஷ்மீரத்தை விட்டு வெளியேறியதை அடிப்படையாகக் கொண்டது. இதில் மிதுன் சக்கரவர்த்தி, அனுபம் கெர், தர்ஷன் குமார், பல்லவி ஜோஷி, சின்மயி மண்டலேகர், பிரகாஷ் பெலவாடி மற்றும் புனித் இஸ்ஸார் ஆகியோர் நடித்துள்ளனர். இத்திரைப்படம் கலவையான விமர்சனங்களைப் பெற்றுள்ளது. நேர்மறையானவர்கள் அனுபம் கெர் போன்ற நடிகர்களின் நடிப்பைப் பாராட்டினர்.

அரியானா, மத்தியப் பிரதேசம், குஜராத், கர்நாடகா மற்றும் திரிபுரா ஆகிய மாநிலங்களில் இப்படத்திற்கு மாநில கேளிக்கை வரிவிலக்கு அறிவிக்கப்பட்டுள்ளது. மேலும் இத்திரைப்படம் வெளியான மூன்று நாட்களுக்குள் பாக்ஸ் ஆபிஸ் வெற்றியைப் பெற்றது. சிறு செலவில் எடுத்த இந்த இந்தித் திரைப்படம் பல வசூல் சாதனைகளை படைத்துள்ளது.

கதைக் கரு
காஷ்மீர் தீவிரவாத இசுலாமிய கிளர்ச்சியாளர்களின் வன்முறைகளால் பாதிக்கப்பட்ட, காஷ்மீரிலிருந்து இந்து பண்டிதர் குடும்பங்கள்  வெளியேறியதை, தில்லி பேராசிரியை ராதிகா மேனன், தனது மாணவன் கிருஷ்ண பண்டிட்க்கு, இந்திய இராணுவத்தால் தான் காஷ்மீர் பண்டிதர்கள் வெளியேறியதாக திரித்துக் கூறினார். முதலில் இதனை உண்மை என நம்பிய கிருஷ்ண பண்டிட்,  பின்னர் காஷ்மீர பண்டித குடும்பங்கள்  ஏன், எப்படி, எவ்வாறு காஷ்மீரை விட்டு வெளியேறினார்கள் என்பதை அறியும் பயணத்தைச் சுற்றியே இத்திரைப்படம் உள்ளது.

நடிகர்கள் & நடிகைகள் 
 மிதுன் சக்கரவர்த்தி - பிரம்மா தத்  எனும் ஐஏஎஸ் அதிகாரி
 அனுபம் கெர் - புஷ்கர் நாத் பண்டிதர் 
 தர்ஷன் குமார் - கிருஷ்ண பண்டிட் எனும் மாணவன்
 பல்லவி ஜோஷி - ராதிகா மேனன்
 சின்மயி மண்லெகர் - பரூக் அகமது தார் 
 பிரகாஷ் பெலவாடி - மருத்துவர் மகேஷ் குமார்
 புனீத் இஸ்ஸார் - காவல்துறை தலைமை இயக்குநர்
 பாஷா சும்பிலி - சாரதா பண்டிதர் 
 சௌரவ் வர்மா - அப்சல்
 மிருணாள் குல்கர்னி - இலெட்சுமி தத்
 அதுல் சிறீவஸ்தவா - விஷ்ணு ராம் 
 அமான் இக்பால் - கரண் பண்டிதர்

வழக்கு 
வழக்கு உத்திரப் பிரதேசத்தைச் சேர்ந்த ஒருவர், இத்திரைப்படத்தை வெளியிட தடை கோரி பொது நலன் வழக்குத் தாக்கல் செய்தார். மேலும், இந்தத் திரைப்படம் இசுலாமியர்களை காஷ்மீரி பண்டிட்டுகளின் கொலையாளிகளாக சித்தரிக்கக்கூடும் என்ற அடிப்படையில் படத்தின் வெளியீட்டைத் தடுக்கக் கோரியது. அது இசுலாமியர்களின் உணர்வுகளைப் புண்படுத்தும் மற்றும் அவர்களுக்கு எதிராக வன்முறையைத் தூண்டும் விதமாக உள்ளது எனக்கூறப்பட்டது.  தொழில்நுட்ப காரணங்களுக்காக மும்பை உயர்நீதிமன்றத்தால் பொது நல வழக்கு  தள்ளுபடி செய்யப்பட்டது.

இதனையும் காண்க
 காஷ்மீரி இந்துக்கள் வெளியேற்றம்

மேற்கோள்கள்

வெளி இணைப்புகள்
 The Kashmir Files - 19 சனவரி 1990 அன்று இரவில் காஷ்மீரில் நடந்த உறைய வைக்கும் சம்பவங்கள் - காணொளி
காஷ்மீரில் இந்து பண்டிட்கள் வெளியேறியதற்கு யார் காரணம்?.. தி காஷ்மீர் பைல்ஸ் திரைப்படத்தால் அரசியல் களத்தில் சர்ச்சை..! 
தி காஷ்மீர் ஃபைல்ஸ்: காஷ்மீரி பண்டிட்கள் குறித்து தீவிரமாகும் விவாதம் - இதுவரை அரசுகள் என்ன செய்துள்ளன?
  IMDb இணையதளத்தில் தி காஷ்மீரி பைல்ஸ் திரைப்படம்

2022 இந்தித் திரைப்படங்கள்
இந்திய இந்தித் திரைப்படங்கள்
காஞ்சிபுரம் மாநகராட்சி

காஞ்சிபுரம் மாநகராட்சி (Kancheepuram Municipal Corporation) தமிழ்நாட்டின் 21 மாநகராட்சிகளில் ஒன்றாகும். இது காஞ்சிபுரம் மாவட்டத்தின் நிர்வாகத் தலைமையிடமான காஞ்சிபுரம் நகரத்தின் உள்ளாட்சி நிர்வாகத்தை மேற்கொள்கிறது. இம்மாநகராட்சி 21 அகடோபர் 2021 அன்று நிறுவப்பட்டது. இது 36.14 சதுர கிலோ மீட்டர் பரப்பளவு கொண்டது. இம்மாநகராட்சி 51 மாமன்ற உறுப்பினர்களைக் கொண்டது.

2022 காஞ்சிபுரம் மாநகராட்சித் தேர்தல்
காஞ்சிபுரம் மாநகராட்சிக்கான முதல் தேர்தல் 2022-ஆம் ஆண்டில் நடைபெற்றது.இதன் 36-வது வார்டில் மட்டும் தேர்தல் ஒத்தி வைக்கப்பட்டது. 50 வார்டுகளுக்கு மட்டுமே தேர்தல் நடைபெற்றது. தேர்தலில் திமுக கூட்டணி 32 வார்களிலும்,  அதிமுக 9 வார்டுகளிலும், பாரதிய ஜனதா கட்சி 1 வார்டிலும்,  பாமக 2 வார்டுகளிலும் மற்றும் சுயேச்சைகள் 6 வார்டுகளிலும் வெற்றி பெற்றனர்.மாமன்ற உறுப்பினர்கள் இதன் மேயர் மற்றும் துணை மேயரை வாக்களித்து தேர்வு செய்கின்றனர்.  இம்மாநகராட்சியின் முதல் மேயராக எம். மகாலெட்சுமி (திமுக) என்பவரும், துணை மேயராக  குமரகுருநாதன் (காங்கிரஸ்) தேர்ந்தெடுக்கப்பட்டுள்ளனர். மாமன்ற தலைமை செயல் நிர்வாகியாக இந்திய ஆட்சிப் பணி அதிகாரி ஆணையாளராக உள்ளார்.

மேற்கோள்கள்

வெளி இணைப்புகள் 
 https://www.tnurbantree.tn.gov.in/kancheepuram/

காஞ்சிபுரம் மாவட்டம்
காஞ்சிபுரம்
மகிழ்ச்சி திட்டம்

மகிழ்ச்சி திட்டம் (Khushi Scheme)(ஒடியா மொழியில் "குஷி") என்பது ஒடிசாவின் மாணவிகளுக்கு இலவசமாக விடாய்க்கால அணையாடை வழங்குவதற்காக ஒடிசா அரசாங்கத்தால் செயல்படுத்தப்படும் மகளிர் ஆரோக்கியம் மற்றும் சுகாதாரம் சார்ந்த திட்டமாகும். இது பிப்ரவரி 26, 2018 அன்று ஒடிசாவின் முதல்வர் நவீன் பட்நாயக்கால் தொடங்கப்பட்டது. ஒடிசா மாநிலத்தில் இத்திட்டத்தைச் செயல்படுத்துவதற்காக ஒடிசா அரசு ஆண்டுக்கு 70 கோடி இந்திய ரூபாயைச் செலவிடுகிறது.

திட்டம் பற்றி 
இந்தத் திட்டத்தின் கீழ், ஒடிசா அரசின் சுகாதாரத் துறை, அரசு மற்றும் அரசு உதவி பெறும் பள்ளிகளில் 6ஆம் வகுப்பு முதல் 12ஆம் வகுப்பு வரை பயிலும் 1.7 மில்லியன் மாணவிகளுக்கு இலவச விடாய்க்கால அணையாடைகளை வழங்குவதை நோக்கமாகக் கொண்டுள்ளது. மேலும், பள்ளி செல்லும் பெண்கள் மத்தியில் சுகாதாரம் மற்றும் சுகாதாரத்தை மேம்படுத்துதல் மற்றும் பள்ளியில் மாணவிகளை அதிக அளவில் தக்கவைத்துக்கொள்வதை இத்திட்டம் நோக்கமாகக் கொண்டுள்ளது.

மேற்கோள்கள் 

மாதவிடாய்
ஒடிசா அரசு
கரிதுங்கா சுரங்கம்

கரிதுங்கா சுரங்கம் (Kharidhunga mine) நேபாளத்தில் காணப்படும் உலகத்தின் மிகப்பெரிய மக்னீசியச் சுரங்கங்களில் ஒன்றாகும். நேபாள நாட்டின் கிழக்கில்  இயனக்பூர் மண்டலத்தில் இச்சுரங்கம் அமைந்துள்ளது. கரிதுங்கா சுரங்கத்தில் 180 மில்லியன் டன் 88% மக்னீசியத் தாது இருப்பு இருப்பதாக மதிப்பிடப்பட்டுள்ளது.

தோலாகா-சிந்துபால்சுவாக் கயிற்றுப் பாதை 
தோலாகா-சிந்துபால்சுவோக் கயிற்றுப் பாதை கரிதுங்காவில் உள்ள மாக்கல் மற்றும் மக்னீசியம் சுரங்கத்தை நேபாளத்தில் உள்ள லமோசங்குவில் உள்ள தொழிற்சாலையுடன் இணைக்கும் ஓர் இயங்கு கயிற்றுப் பாதையாகும்.  சிந்துபால்சோக் மற்றும் தோலகா ஆகிய இரண்டு மாவட்டங்களைக் கடந்து செல்லும் நேபாளத்தின் மிக நீளமான கயிற்றுப் பாதைகளில் இதுவும் ஒன்றாகும். டால்க் எனப்படும் மாக்கல் தொழிற்சாலை தெற்காசியாவில் 3 ஆவது பெரிய மாக்கல் தொழிற்சாலையாக இருந்தது. 

கயிற்றுப் பாதை 10.3 கிலோமீட்டர் (6.4 மைல்) நீளம் கொண்டதாகும். இப்பாதை 1990 ஆம் ஆண்டுகளில்  செயல்பாட்டில் இருந்தது. ஆனால், பின்னர் மூடப்பட்டது. கரிதுங்கா, தௌதாலி, தேகன்பூர் மற்றும் லமோசங்கு கிராமங்கள் வழியாக இப்பாதை பயணிக்கிறது.

மேற்கோள்கள் 

நேபாளப் புவியியல்